— 13 — 



an perpétuelment , le jour de feste Saint Nycolas d'ivers, la 

 somme de quarante escuz d'or viez et de poiz, en monoie à la 

 valeur d'iceulx, par enssin que lesdiz habitans geteront et 

 deviseront et égualeront entre eulx bien et léaulment la dicte 

 somme selon leurs facultés et d'ung chascun d'eulx, et la dicte 

 somme getée, devisée et égualée, ilz la lèveront et raisonna- 

 blement controindront ung chascum desdiz habitans de paier 

 ce que lui en saira distribuer toutes fois qu'ilz leurs plaira, et 

 chascum an devant la dicte feste Saint Nycolas en yvers, sens 

 préjudice et sens prendre licence de nous ou de l'ung de nous 

 ou de noz hoirs, et sens requérir, somer ou appeller nous ou 

 noz hoirs et successeurs seigneurs dudit lieu ou aultres offi- 

 ciers; et de ce faire havons donner et donnons pour nous et 

 noz hoirs puissance , povoir, auctoritei , mandement et com- 

 mandement espécial esdiz habitans présens et advenir et à 

 leurs hoirs et successeurs ou à ceulx ou à cellui qui sairont 

 ou sairoit élis ou commis par sairement par les dessus diz 

 bourgois et habitans présens et advenir, ou leurs hoirs et 

 successeurs , pour geter et lever ladicte somme d'or , affin 

 d'estre paiez au terme , de gaigier, barrer et vendre les gaiges 

 de ceulx quils ne vouldront paier, et que de ladicte somme 

 leur saira getié et imposez par les proudomes et commis ad ce 

 pour paier ladicte somme desdiz quarante escuz d'or ou monoie 

 à la valeur, la justice dudit lieu d'Oisellart ad ce appellée et 

 requise esdiz gaigemens et vendue; et en cas que ladicte 

 somme d'or ne sairoit par lesdiz habitans ou aucun d'eulx 

 paiée à nous ou à noz hoirs au terme dessus dit ou huit jours 

 après suigvans ledit terme, ilz lesdiz habitans encharront à 

 nous et à noz hoirs et commettront la peinne de sexante solz 

 d'estevenans , pour peine et émende commise , et en nom de 

 peine commise de paier et rendre à noz et h nosdiz hoirs par 

 lesdiz habitans, toutes et quanteffois qu'ilz deffauldront de 

 paier ladicte somme d'escuz d'or ou la monoie à la valeur aux 

 termes dessus diz ; et en oultre, ou cas que ladicte somme d'or 

 ne sairoit par lesdiz habitans ou leurs commis getée devant 



